cyanic-selkie/wikianc huggingface dataset:
Katrín Amalía Hollandsprinsessa
Katrín Amalía Hollandsprinsessa (Catharina Amalia Beatrix Carmen Victoria) (f. 7. desember 2003) er frumburður Vilhjálms Alexanders Hollandskonungs og Maxímu Hollandsdrottningar. Föðuramma Katrínar er Beatrix drottning. Hún er krónprinsessa að hollensku krúnunni.
Skírn og daglegt líf
Katrín Amalía var skírð 12. júní 2004 og voru guðforeldrar hennar sex: föðurbróðir hennar Konstantínus Hollandsprins, Marc ter Haar, Herman Diederik Tjeenk Willink, Samantha van Welderen, og móðurbróðir hennar Martín Zorreguieta.
Katrín Amalía býr með foreldrum sínum og yngri systrum sínum, Alexíu og Aríönnu í borginni Wassenaar, Hollandi.
Framsækið vefapp (PWA)
Framsækið vefapp eða PWA er forrit sem miðlað er gegnum vef og búið til með algengum vefbúnaði eins og HTML, CSS og Javascript. Skammstöfunin PWA stendur fyrir Progressive Web Application. PWA app á að virka á öllum tækjum sem nota vafra sem fylgir stöðlum. PWA er sett upp sem vefur eða vefsíða og notandi þarf því ekki að hlaða neinu niður eins og hann þyrfti við öpp frá Apple App Store eða Google Play.
Veföpp hafa verið möguleg fyrir snjalltæki frá upphafi en þau hafa verið hægvirk, verið einfaldari að gerð og ekki verið vinsæl og öpp sem sniðin eru að ákveðinni tegund síma eða spjaldtölvu. Þegar hins vegar varð mögulegt að nota slík veföpp án þess að vera nettengdur þá gátu PWA á snjalltækjum gert meira og höfðu þann kost að sama appið virkaði í borðtölvum og snjalltækjum.
Útgáfa á PWA er eins og útgáfa á venjulegri vefsíðu. PWA á að virka í hvaða vafra sem er en hefur ýmsa eiginleika sem tengjast öppum eins og að virka þó snjalltæki sé ekki nettengt, hægt að setja PWA app upp á heimaskjá og nota "push messaging". Vafrar sem styðja PWA miðað við apríl 2018 eru Microsoft Edge, Google Chrome, Firefox og Safari.
Einkenni
PWA eiga að virka í öllum vöfrum sem fylgja vefstöðlum. Vefþróunaraðilar hjá Google hafa sett upp gátlista um einkenni á PWA:
Eftirfarandi tækniviðmið um hvað telst PWA  voru sett fram af Alex Russell:
Harðkjarnapönk
Harðkjarnapönk eða hardcore pönk er tónlistarstefna sem byrjaði að þróast snemma á níunda áratugnum út frá pönktónlist. Eins og nafnið gefur til kynna er harðkjarnapönk pönk tekið út í öfgar. Margir segja þessa þróun rökrétt framhald af pönki, þar sem að pönk hafði misst mikið af fyrrum ferskleika og hneykslunargildi, og hafi því verið brýn nauðsyn á því að taka það á næsta stig.
Dæmi um harðkjarnapönksveitir eru: Bad Brains, Circle Jerks, Minor Threat, Negative Approach, Dead Kennedys o.fl.
Einkenni harðkjarnapönks
Það sem einkenndi fyrstu harðkjarnapönk hljómsveitirnar var oftar en ekki hraði, ofsi, örvænting og reiði. Áhersla var lögð á keyrslu, og virðist oft á hljóðupptökum frá þessum tíma sem hljóðfærin skori stöðugt hvert á annað að spila hraðar og hraðar. Textarnir eru ögrandi og vægðarlausir, og snerta furðu mörg málefni; flest félagsleg eðlis, og oftar en ekki frá sjónarhorni ráðvillts unglings. DIY (Do It Yourself eða „gerðu það sjálfur“) gildi voru mikilvægur þáttur í mótun hljómsveitanna, en þar sem þær voru seint auðhlustanlegar vildu útgáfufyrirtæki ekki koma nálægt, og neyddust því meðlimirnir til þess að gefa út plötur sínar sjálfir eða hjá einkareknum útgáfufyrirtækjum.
Uppruni og bakgrunnur
Uppruni harðkjarnapönks er að mestu leyti rakinn til norðurhluta Bandaríkjanna og Kanada, en erfitt er að segja hvar eða hvenær það byrjaði nákvæmlega. Mikið er deilt um bæði upptök harðkjarnapönk tónlistar og fyrstu notkun orðsins „hardcore“ í sambandi við pönk tónlist.
Fyrsta opinbera notkun orðsins „hardcore“ er talin vera í tónlistarumfjöllun tímaritsins Newsbeat um hljómsveitina The Mob árið 1981, en mjög líklegt er að orðið hafi verið notað í talmáli löngu fyrr.
Harðkjarnapönk er sterkt enn í dag, en áherslur hafa breyst þónokkuð með tíðaranda. Margir undirflokkar hafa orðið til undir harðkjarnapönki, meðal annars lagrænt harðkjarnapönk, málmkjarni (metalcore), síð-harðkjarni, þreskjukjarni og fjölmargt fleira. Harðkjarnapönk er spilað í ótrúlegustu heimshornum, en nú til dags er það til dæmis mjög vinsælt í Japan, Kína, Brasilíu og Póllandi.
Bad Brains
Bad Brains frá Washington, DC eru af mörgum taldir vera brautryðjendur harðkjarnapönks í þeim skilningi að þeir voru fyrstir til að öðlast nógu stóran fylgendahóp til að smita út frá sér. Ekki leið á löngu þar til upp var sprottinn fjöldinn allur af Bad Brains eftirhermu grúppum, og varla er til harðkjarnapönk hljómsveit frá þessum tíma sem ekki hefur orðið fyrir áhrifum frá Bad Brains. Það sem einkenndi þá var einstakur hljómur, en plötur þeirra voru oftar en ekki blanda af harðkjarnapönk lögum við vönduð reggea lög. Bad Brains gáfu út þrjár stúdíó plötur innan pönk geirans, og eru þær taldnar hápunktur ferils þeirra. Síðar gáfu þeir út þónokkrar plötur hjá stórútgáfufyrirtækjum líkt og Caroline Records, Maverick Records og Epic Records, en þær leggja meiri áherslu á fönk, reggí og þungarokk. Meðlimir Bad Brains voru allir heittrúaðir Rastafari-ar.
Black Flag
Hljómsveitin var stofnuð árið 1976. Þrátt fyrir að hætta spila harðkjarnapönk eftir Damaged, þá eru þeir oft taldir besta hardcore pönk sveit allra tíma. Allar plötur eftir Damaged hafa haft stór áhrif á grunge hreyfinguna ( My War, Slip it In, Family Man, Loose Nut, In my Head ).
Listi þekktra hardcore pönk hljómsveita
'''Íslenskar harðkjarnpönkhljómsveitir eru meðal annars:
Heimildir
American Hardcore: A Tribal History (Steven Blush, Feral House útgáfan, 2001)
Pólitískar afleiðingar Búsáhaldabyltingunnar
Efnahagshrun á Íslandi varð í október 2008. Sjálfstæðisflokkurinn og Samfylkingin voru þá við stjórn. Mikil mótmæli urðu í kjölfarið og flokkarnir neyddust til að segja af sér og myndaðist þá ný ríkisstjórn. Jóhanna Sigurðardóttir tók við embætti forsætisráðherra í kjölfarið með myndun minnihlutastjórnar Samfylkingar og Vinstri grænna, en stjórnin sat með stuðningi Framsóknarflokksins.
Forsaga
Sjálfstæðisflokkurinn og Samfylkingin sátu í stjórn frá 24.maí 2007. Forsætisráðherra var Geir H. Haarde. Framsóknarflokkurinn, Vinstri grænir og Frjálslyndi flokkurinn voru í stjórnarandstöðu.
Fjármálakreppan breytti pólitísku og félagslegu landslagi á Íslandi. Ríkisstjórn Geir H. Haarde, var við völd fyrir búsáhaldabyltinguna. Ýmsum í samfélaginu þótti sú stjórn vera ný-frjálshyggju stjórn sem tileinkaði sér afnám ríkisafskipta og einkavæðingu. Lífskjör meirihluta stuðningsmanna þáverandi ríkisstjórnar var að ágerast í miklum uppgangi hagkerfisins og þessi þróun skapaði óánægju á vinstri vængnum sem gagnrýndi ójöfnuð og einkavæðingu í opinberri þjónustu. Fulltrúar Vinstri grænna voru andvígir stefnu ríkisstjórnar og litlir hópar aðgerðasinna fóru að myndast.
Vinstri græn voru hreinskilnir um stuðning við mótmælin þó þeir tækju ekki beinan þátt í þeim. Það var ekki fyrr en hrunið skall á með gríðarlegum afleiðingum að þeir fengu pólitískt tækifæri til að taka við stjórninni. Þetta var sameiginleg áskorun (e. collective challenge) ríkisstjórnar og landsmanna að bæta ástandið í þjóðfélaginu.
Kannanir
Í alþingiskosningum árið 2007 vann Sjálfstæðisflokkurinn með 36,6% fylgi, næst á eftir var Samfylkingin með 26,8% fylgi og að lokum Vinstri græn með 14,3% fylgi, auk annarra flokka sem höfðu minna fylgi. Niðurstöður Markaðs- og miðlarannsókna (MMR), sem var framkvæmd 8. október árið 2008, sýndu miklar breytingar á fylgi flokkanna. Þetta var net- og símakönnun þar sem 2464 einstaklingar á aldrinum 18 til 67 ára svöruðu. Hún leiddi í ljós að Sjálfstæðisflokkurinn hafði misst mesta fylgið af öllum flokkunum en fylgi mældist um 27,8%, Samfylkingin var stöðug en bætti við sig fylgjendum og mældist 27,3% en Vinstri græn juku fylgi sitt um 12,86% og voru komin í forystu með 29% fylgjendur.
Í fyrsta skipti í sögu Íslands mældust Vinstri græn með meira fylgi en Sjálfstæðisflokkurinn, samkvæmt könnun Gallups 29.10.2008, þá kom einnig í ljóst að Sjálfstæðisflokkurinn hafði ekki mælst með minna fylgi síðastliðin 15 ár. Samfylkingin kom best út úr könnuninni með 31%, Vinstri græn 27% og Sjálfstæðisflokkurinn 26%. Þessi könnun var tekin í kjölfarið að stjórnvöld tilkynntu að ríkið tæki yfir þrjá fjórðu af Glitni en á þessum tímapunkti voru allir þrír viðskiptabankar Íslands komnir í þrot og viðræður voru hafnar við Alþjóðagjaldeyrissjóðinn.
Capacent gerði könnun fyrir Morgunblaðið um fylgi flokkanna í lok október 2008 og niðurstöður gáfu til kynna að Samfylkingin missti fylgi til Vinstri grænna en bætti við sig fylgjendum þar sem þeir sem kusu Sjálfstæðisflokkinn í kosningum árið 2007 virtust vilja sjá Samfylkinguna í ríkisstjórn frekar en Sjálfstæðisflokkinn. Mögulega væri þó hægt að mynda þrenns konar meirihlutastjórnir. Samfylkingin gæti myndað ríkisstjórn með meirihluta hvort sem væri með Sjálfstæðisflokknum eða Vinstri grænum, en Sjálfstæðisflokkurinn og Vinstri græn hefðu einnig getað myndað meirihluta stjórn.
Samkvæmt könnunum MMR sem var gerð þann 8. desember 2008, töldu 55,4% að boðskapur mótmæla og borgarafunda undanfarinna vikna, endurspeglaði viðhorf meiri hluta þjóðarinnar. Þar kom einnig fram að 80% svarenda voru andvígir ríkisstjórninni.
Ákall um kosningar
Í alþingiskosningum 25. apríl 2009 náði minnihlutastjórn Jóhönnu Sigurðardóttur meirihluta á Alþingi ásamt Vinstri græn. Auk þingmanna Samfylkingarinnar og Vinstri grænna sátu tveir utanþingsráðherrar í stjórninni, en báðir létu þó af embætti á miðju kjörtímabili. Var þetta fyrsta hreina vinstri stjórnin sem hafði verið mynduð.
Fylgistap Sjálfstæðisflokksins í þessum kosningum var hið mesta í sögu flokksins, Framsóknarflokkurinn kom í veg fyrir að þurrkast út með nýrri og breyttri forystu. Íslenska flokkakerfið er breytilegt og hefur að geyma pláss fyrir fimmta, jafnvel sjötta flokkinn á þingi ásamt fjórum meginflokkum (XD, XS, XB, VG). Borgarahreyfingin, flokkur stofnaður af hópi mótmælenda komst yfir fimm prósenta þröskuldinn og náði í fjögur af 63 sætum þingsins. Eitt af meginmarkmiðum nýrrar ríkisstjórnar var að endurskoða stjórnarskrána í því skyni að koma í veg fyrir endurtekið hrun. Einnig að finna leið til þess að takast á við lagaleg, félagsleg og fjárhagsleg vandamál sem fjölskyldur og fyrirtæki glímdu við eftir efnahagshrunið. Mjög misjafnar skoðanir voru á því, bæði af hálfu almennings og þingmanna, hvort þeim hefði tekist vel til að leysa úr vandamálum í kjölfar efnahagshrunsins. Almenningur þótti taka langan tíma að koma málum á réttan veg og láta stjórnmálamennina, útrásarvíkingana og bankamennina axla ábyrgð. Það var hugsað mikið til þarfa Alþjóðagjaldeyrissjóðsins, banka og fyrirtækja á meðan skuldir almennings hækkuðu.
Tilkoma pólitískra tækifæra
Ríkisstjórn Samfylkingarinnar og Vinstrihreyfingarinnar græns framboðs setti sér mjög háleit markmið. Í stefnuyfirlýsingu ríkisstjórnarinnar var ekki aðeins lögð áhersla á endurreisn efnahagslífsins, heldur var markið sett á að byggja upp nýtt Ísland. Með þessu var ríkisstjórnin að einhverju leyti að bregðast við kröfum mótmælenda þá um veturinn.
Í stefnuyfirlýsingu stjórnarinnar var talað um að auka lýðræði, jöfnuð og gegnsæi. Unnið var eftir nýjum siðareglum í stjórnarráðinu og einnig vildu þeir setja velferðarvakt sem kannaði hvaða leiðir væri hægt að notast við til þess að fylgjast með félagslegum afleiðingum bankahrunsins og hvað væri hægt að gera til þess að mæta þeim vanda.
Stjórnarsáttmálinn kvað á um endurskoðun stjórnarskrár lýðveldisins. Kveðið yrði á um:
a) Að auðlindir væru í þjóðareign.
b) Sett yrði ákvæði um þjóðaratkvæðagreiðslur.
c) Aðferð við breytingar á stjórnarskrá með sérstakri þjóðaratkvæðagreiðslu.
Þá var talað um að lög yrðu sett um skipan og verkefni stjórnlagaþings
Aðrar stórar breytingar sem rætt var um í stjórnarsáttmálanum var ákvæði um endurskipulagning fjármálastofnana
Breytingar á stöðu íslands á alþjóðavettvangi.
Þá einsetti stjórnin sér að endurskipuleggja og endurreisa fjármálakerfið.
Auk markmiða um endurskipulagningu stjórnsýslu og breytingar á íslensku samfélagi var endurreisn efnahagslífsins með aðgerðum í þágu heimila og atvinnulífsins fyrirferðarmikil í stefnuyfirlýsingu stjórnarinnar. Skoða alþjóðasamninga og hugsanlegt Evrópusamstarf. Stjórnin skilgreindi sig mjög íhaldssamri, með ábyrgri stefnu í efnahags- og ríkisfjármálum sem horfir einnig á félagsleg gildi, jöfnuð, kvenfrelsi og réttlæti.
Eftirmálar
Það má segja að bylting hafi orðið í stjórnmálum í kjölfar þessa, og ýmsir nýir flokkar með áherslu á réttindi og hagsmuni almennings spruttu upp. Besti flokkurinn bauð sig fram árið 2010 í borgarstjórnarkosningum Reykjavíkur undir slagorðinu ,,allskonar fyrir aumingja”. Flokkurinn vann kosningarnar með leikarann Jón Gnarr í fararbroddi, og úr varð bandalag Besta flokksins og Samfylkingarinnar. Athygli vakti að Besti flokkurinn var yfirlýstur grínflokkur og stofnaður meðal annars til þess að hæðast að hefðbundnum stjórnarflokkum á Íslandi og hversu fráleitar kappræður á Alþingi væru.
Vinsældir Vinstri grænna dalaði þegar þeir voru við völd á tímabilinu á árunum 2009-2013, þar sem þeir unnu við að leiðrétta og laga það sem illa fór hjá síðustu ríkisstjórn, og var það ljóst að það væri ekki til vinsælda þar sem skattar voru hækkaðir til að ná ríkinu á réttan kjöl á ný. Þó að ríkisstjórnin stóð frammi fyrir stjarnfræðilegum erfiðleikum í uppbyggingu á niðurbrotnum efnahagi, þá var það meðferð ríkisstjórnarinnar í Icesave málinu sem fyrst graf undan trúverðugleika sínum í augu kjósenda. Á þessum tíma þótti almenningi aðalskylda ríkisstjórnarinnar vera að koma í veg fyrir að skuldir ríkisins vegna Icesave málsins myndi falla á skattgreiðendur. Ríkisstjórnin vildi að þjóðin myndi taka ábyrgð og þarafleiðandi greiða þessa skuld.
Vinstri ríkisstjórnin deildi um ýmis álitamál við Evrópusambandið við gerð fyrri Icesave samningsins. Ríkisstjórnin var á því máli að samningurinn var háttaður með ólögmætum hætti þar sem erlend öfl væru að baki. Evrópusambandið var með alþjóðlega nálgun á lausn vandans, leiðbeiningar hvernig ríkisstjórnin ætti að bregðast við ástandinu. Þjóðin sakaði ríkisstjórnina um að vernda ekki hagsmuni og efnahagslega velferð Íslendinga með því að láta undir kúgun erlendis frá, líkt og samningaviðræður við Evrópusambandið, þeim þótti það brot á þjóðarvitund Íslendinga á síð-nýlendutímanum (e. post-colonial).
Þjóðaratkvæðisgreiðslan var lýðræðisleg aðferð til þess að fá niðurstöður í Icesave málinu. Almenningur gat kosið um hvort hann vildi borga Icesave skuldina eða ekki. Þetta var erfið ákvörðun þar sem ekki var vitað hversu alvarlegar afleiðingar gætu komið ef þjóðin skyldi neita að borga skuldina. Tillögur að Íslendingar borgi skuldina var studd af yfirgnæfandi meirihluta þingmanna en þjóðin barðist gegn þeim tillögum og vildu þeir ekki taka á sig þessa skuld. Forsetinn neitaði að lokum að skrifa undir þessi lög og gaf þjóðinni val á að kjósa um þetta málefni. Margir þingmenn voru ósáttir með ákvörðun forsetans að leggja þetta undir almenning þar sem alþingismenn hefðu tekið margar umræður um þetta málefni og komist að lýðræðislegri niðurstöðu.
Meginrök þingmanna gegn ákvörðun forseta Íslands, var að umræðan um málefnið hafði farið í gegnum vandað ferli og lagafrumvarpið naut stuðnings yfirgnæfandi meirihluta þingmanna. Forsetinn hafði þannig ekki einungis tekið fram fyrir hendur kjörnum fulltrúum þingsins, heldur stefnt máli sem hafði verið álitið að hefði verið búið að ná tökum eftir langt stríð í áhættusaman farveg dómsmála.
Ríkisstjórnin útskýrði að enginn út fyrir landsteinana sýndi Íslendingum stuðning hvað varðar Icesave, ekki einu sinni Norðurlöndin voru tilbúin til að hlusta á rök Íslendinga varðandi Icesave. Ef Ísland hefði ekki tekið á sig ábyrgð fyrir Icesave, hefði Ísland ekki lengur verið talið sem nútíma ríki, alþjóðlega viðurkennt sem jafnt öðrum og hefði einangrast og þyrfti að lifa eingöngu á landbúnaði og sjávarútvegi sínum. Þessi undirritun hafði alvarleg áhrif á pólitísku sjálfsmynd Íslendinga þar sem það er erfitt fyrir Íslendinga að gefa undan erlendum þrýstingi. Ríkisstjórnin lét eftir þjóðinni og gat því ekki sætt sig við þessa skilmála og sendi í stað þess fulltrúa til London og Den Haag til að endursemja skilmála.
Vinstriflokkarnir sem voru við stjórn voru þungt refsað í kosningunum árið 2013. Stuðningur við þá byrjaði að versna þegar þeir reyndu fyrst að ýta Icesave samkomulagi við Breta og Hollendinga í gegnum Alþingi í lok 2009. Eftir að Sjálfstæðisflokkurinn ákvað að styðja við seinna Icesave samkomulag ríkisstjórnar Samfylkingunnar og Vinstri Grænna byrjaði fylgi þeirra einnig að falla, en Framsóknarflokkurinn, sá eini sem barðist kröftuglega gegn samkomulaginu, ók fylgið sitt í skoðanakönnunum þegar EFTA dómstólinn í byrjun 2013 hreinsaði Ísland um ranglæti gagnvart Bretlandi og Hollandi. Vinsældir vinstri grænna dvínuðu á stjórnartímabili þeirra 2009-2013 að sökum þeirra aðgerða sem nauðsynlegar voru til þess að leiðrétta efnahagskerfið líkt og skattahækkanir sem styrktu ekki fylgi þeirra. Á ríkisstjórnartímabili Samfylkingunnar og Vinstri Grænna árin 2009-2013 höfðu skuldir ríkissjóðs hækkað og undir lok kjörtímabilsins voru þær orðnar hærri en strax eftir efnahagshrunið.
Glötuð tækifæri
Eftir bankakreppuna reyndi vinstri stjórnin í sameiningu við þjóðina að búa til hið ,,nýja-Ísland”, sem var að þróast út frá rústum hrunsins. Forsetinn heimilaði þjóðaratkvæðagreiðslu hvort þjóðin ætti að borga Icesave eða ekki. Ríkisstjórnin náði ekki að fá þjóðina til þess að borga skuldina og andstaða þjóðarinnar gegn Evrópusambandinu jókst með tímanum. Að lokum var stöðvað aðildarviðræðurnar.
Í aðdraganda alþingiskosninga árið 2013, var met framboða flokka, 13 samtals í öllum sex kjördæmum landsins. Sveiflurnar í íslenskum stjórnmálum sást mögulega best þegar tveir nýjir flokkar, Píratar og Björt framtíð tóku þátt í kosningunum árið 2013 sem náðu að fara yfir fimm prósenta þröskuldinn. Þrátt fyrir að það var metfjöldi af kjósendum sem kusu hinu óhefðbundna flokka þá stóðust hinir hefðbundnu flokkar áskoranir kosninganna. Í kosningunum 2013 voru byltingaröflin úr búsahaldabyltingunni voru nánast horfin fjórum árum seinna.
Í alþingiskosningum vorið 2013 sem leiddi á ný mið-hægri ríkisstjórn Sjálfstæðisflokksins og Framsóknarflokksins, sem komu í staðinn fyrir ríkisstjórn Samfylkingarinnar og Vinstri Grænna. Nýja ríkisstjórnin átti að vera fyrirmynd breytinga frá kreppu stjórnmála og samfella af hefðbundinni hagstjórn. Það átti að fara í efnilega skuldalausn heimila og klippa á skatta og styðja við nýjar verksmiðjur í dreifbýli og á sama tíma lækka leigukostnað til sjómanna sem mögulega markaði upphaf nýrrar hagsveiflu og uppsveiflu sem enn einkennir hagkerfi Íslands.
1931
Árið 1931 (MCMXXXI í rómverskum tölum)
Á Íslandi
Fædd
Dáin
Erlendis
Fædd
Dáin
Mjólkurafurð
thumb|Kúabú
Mjólkurafurð er matur gerður úr mjólk. Yfirleitt er mjólkin úr kúm, en stundum úr öðrum spendýrum svo sem geitum, sauðfé, vatnabufflum, jakuxum eða hestum. Mjólkurafurðir eru notaðir almennt í eldamennskunni í Evrópu, Austurlanda nær og Indlandi, en eru næsta óþekktar í Austur-Asíu.
María Markan - Söngur bláu nunnanna
María Markan syngur er 78-snúninga hljómplata gefin út af Íslenzkum tónum árið 1955. Á henni syngur María Markan lögin Minning og Söngur bláu nunnanna. Fritz Weishappel leikur undir. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Hamstur
Hamstrar tilheyra Cricetidae, stórri ætt nagdýra. Þeir eru af undirætt hamstra (Cricetinae) sem telur um 25 tegundir í 6-7 ættkvíslum. Það eru til hamstrar af ýmsum stærðum, loðhamstrar, dverghamstrar og gullhamstrar. Hamstrar lifa yfirlett í 3-4 ár en Roborovski-hamsturinn er langlífastur þessara tegunda. Algengustu tegundirnar sem haldnar eru sem gæludýr eru dverghamstrar og gullhamstrar. Kjörlendi ýmissa hamstrategunda er þurrlendi, jafnvel eyðimerkur. Hamstrar lifa villtir í Evrópu og Asíu, oft við ár þar sem þeir grafa sér göng. Þeir sofa á daginn en eru virkir í rökkri og að nóttu. Þeir eru nærsýnir og litblindir. Karldýrin verða 70-140 grömm og kvendýrin 95-150 grömm. Ungar í einu goti eru frá 4-12.
Hamstrar eru algeng gæludýr um allan heim. Algengustu sjúkdómar hamstra eru augnsýkingar, maurar og lýs, kvef og lungnasýkingar. Hamstrar éta nýtt gras, hey, hnetur og fræ, hrátt grænmeti og ávexti. Þeir þurfa að hafa fóður allan sólarhringinn og ferskt vatn.
Andreas Brehme
Andreas Brehme (fæddur 9. nóvember árið 1960 í Hamborg) er þýskur fyrrverandi knattspyrnumaður.
Á alþjóðavettvangi er hann þekktastur fyrir að hafa skorað sigurmark Þýskalands í úrslitum HM 1990 gegn Argentínu á 85. mínútu leiksins úr vítaspyrnu. Hann spilaði með nokkrum liðum í Þýskalandi en einnig á Ítalíu og á Spáni.
Fjölhæfur sóknarmiðaður bakvörður með auga fyrir markatækifærum, Brehme var fær um að spila hvar sem er meðfram kantinum sitthvorum megin við völlinn og var þekktur fyrir sendingargetu og nákvæmni hans úr aukaspyrnum og vítum og öflug skot.
Öryggisbelti
Öryggisbelti eru belti sem eiga að koma í veg fyrir að eitthvað (t.d. maður, dýr eða hlutur) slasist (t.d. með því að falla) eða kastast burt. Beltin eru fest við örugga festingu á stöðugan hlut.
Dæmi um öryggisbelti:
Tengill
Sicherheitsgurt
Mannleg náttúra
Mannleg náttúra (enska: Human Nature) er fyrsta kvikmynd leikstjórans Michel Gondry frá árinu 2001.
Portsmouth F.C.
Portsmouth FC er knattspyrnulið í Ensku fyrstu deildinni frá samnefndri borg Portsmouth.
Kjörnir alþingismenn 1959 (seinni)
Þetta er listi yfir kjörna Alþingismenn eftir Alþingiskosningarnar 1959.
Portsmouth (aðgreining)
Portsmouth gæti átt við:
Torreya taxifolia
Torreya taxifolia er tegund af barrtrjám frá suðaustur Bandaríkjunum. Það er lítið til meðalstórt tré (allt að 18m).
Youssoufa Moukoko
Yaoundé Moukoko (fæddur 20. nóvember 2004) er þýskur knattspyrnumaður af kamerúnskum uppruna sem spilar með Borussia Dortmund.
Alexía Hollandsprinsessa
Skírn og daglegt líf
Alexía var skírð 19. nóvember 2005 í Wassenaar. Guðforeldrar hennar eru Mathilde, hertogaynjan af Brabant, fröken Alexandra Jankovich de Jeszenice, föðurbróðir hennar Johan Friso Hollandsprins.
Alexía býr með foreldrum sínum og systrum í Wassenaar Hollandi.
ExxonMobil
thumb|right|Merki ExxonMobil. ExxonMobil er bandarískt olíu- og gasfyrirtæki með höfuðstöðvar í Irving, Texas. Fyrirtækið er stærsti arftaki olíufyrirtækis John D. Rockefeller, Standard Oil Company. Það varð til árið 1999 með samruna Exxon (áður Standard Oil Company of New Jersey eða Esso) og Mobil (áður Standard Oil Company of New York eða Socony). Fyrirtækið er sjöunda tekjumesta fyrirtæki heims og það stærsta á almennum hlutabréfamarkaði samkvæmt markaðsvirði. Fyrirtækið er eitt af stóru olíufyrirtækjunum („Big Oil“). Olíuframleiðsla þess er 3,921 milljarðar tunna daglega sem var um 3% af heimsframleiðslunni árið 2008.
Fyrirtækið hefur oft verið gagnrýnt fyrir framgöngu í umhverfismálum, til dæmis vegna olíulekans úr Exxon Valdez árið 1989 þar sem það var dæmt til greiðslu hundruð milljóna dala. Fyrirtækið hefur líka verið gagnrýnt fyrir að styðja stjórnmálamenn og samtök sem hafna loftslagsbreytingum af mannavöldum.
Sistranda
thumb|Frøya menningar- og hæfnismiðstöð á Sistranda Sistranda er þéttbýli og stjórnsýslumiðstöð sveitarfélagsins Frøya í Þrændalögum í Noregi. Í byggð eru 1.162 íbúar og í sveitarfélaginu 5.265 (2022). Sistranda er lengst austur á eyjunni Frøya. vinstri|thumb|Frøya almenningsbókasafn Á undanförnum árum hefur byggst upp umtalsverður þjónustuiðnaður í bænum sem, auk fjölbreyttra viðskiptatilboða, felur í sér Frøyahallen og Frøya storhall.
Sistranda skóli  (grunn- og framhaldsskólinn)  er staðsettur í byggðinni og Frøya Videregående skóli (menntaskóla)  er einnig staðsettur.
Fillan
thumb|Fillan thumb|Gamla Fillan úr sjónum Fillan er þéttbýli og stjórnsýslumiðstöð sveitarfélagsins Hitra í Þrændalögum í Noregi.. Í byggð eru 1.233 íbúar og í sveitarfélaginu 5.156 (2022). Fillan er staðsett norðaustur af Hitra, sem er stærsta eyja Þrændalaga.
Fillan er verslunar- og þjónustumkjarni í sveitarfélaginu og auk fjölbreytts atvinnuframboðs er Hitrasalurinn, Hitra trúboðs- og nærumhverfismiðstöðin, tannlæknir og heilsugæslustöð. vinstri|thumb|Fillan kirkja Í Fillunni er höfuðbólið á Hitra. Samhliða þessu er félagsmiðstöðin Fillan sem er samkomustaður fólks um allt sveitarfélag. Í Fillan er einnig að finna Strandsafnið í Suður-Trøndelag.
Staðarblaðið Hitra-Frøya kemur út í Fillunni.
Fillan kirkja var vígð 16. september 1789. Kirkjan er sú elsta sem til er á Hitra.
Irving (Texas)
thumb|right|Frá Irving. Irving er borg í Texas í Bandaríkjunum. Íbúar voru tæplega 230 þúsund árið 2013 og borgin var því sú 13. fjölmennasta í fylkinu. Irving er hluti af Dallas–Fort Worth-stórborgarsvæðinu.
Las Colinas-hverfið er í borginni, en það var fyrsta skipulagða sveitarfélagið í Bandaríkjunum. Þar eru mörg af stærstu fyrirtækjum Bandaríkjanna með höfuðstöðvar sínar, til dæmis ExxonMobil, Kimberly-Clark og Fluor Corporation.
Dansk-norska ríkið
thumb|right|Kort sem sýnir umfang Dansk-norska ríkisins um 1780 Dansk-norska ríkið var ríki á árunum 1536 til 1814. Kalmarsambandið leið undir lok við það að Svíþjóð gekk út úr því þannig að eftir urðu Danmörk og Noregur ásamt þeim löndum sem stóðu í konungssambandi við Noreg, sem á þeim tíma voru Ísland, Færeyjar og Grænland (að nafninu til). Þetta ríki var kallað Dansk-norska ríkið en stundum var talað um Danska ríkið eða Danaveldi því miðstöð stjórnsýslunnar var í Kaupmannahöfn, höfuðborg Danmerkur. Konungur þurfti eftir sem áður að leita samþykkis þings hvers lands um sig, fram að erfðahyllingunni, en í reynd var það einungis formsatriði.
Listi yfir leiki í Landsbankadeild karla 2007
Listi yfir leiki í Landsbankadeild karla 2007er listi yfir alla leiki og úrslit spilaðra leikja í Landsbankadeild karla 2007.
Melanotaenia
Melanotaenia er ættkvísl af regnbogafiskum frá Ástralíu, Indónesíu (vestur Papúa), Nýju-Gíneu, og á nærliggjandi smáeyjum.
16. október
16. október er 289. dagur ársins (290. á hlaupári) samkvæmt gregoríska tímatalinu. 76 dagar eru eftir af árinu.
Poecilia wingei
Poecilia wingei, er smávaxin fiskitegund ættuð frá Paria-skaga í Venezuela. Poecilia wingei er mjög litrík tegund af gúppí, svipuð gæludýrunum í gæludýraverslunum. Tegundinni var fyrst safnað í Laguna de Patos í Venezuela af Franklyn F. Bond 1937, og endurfundin af Dr. John Endler 1975. Seinni söfnunin voru fyrstu fiskarnir til að fara í gæludýraverslun. Meir hefur verið safnað síðan, sérstaklega af Armando Pou, til að auka erfðabreytileika ræktunarstofnsins.
Flokkun
Samkvæmt Stan Shubel, höfundi Aquarium Care for Fancy Guppies, er þetta ekki í raun sjálfstæð tegund; að hún sé með sömu erfðir og gúppí, en sé gefið eigin nafn; Poecilia wingei, af verndunarástæðum. Hinsvegar, var 2009 grein eftir S. Schories, M. K. Meyer og M. Schartl sem sýndi fram á að Poecilia wingei væri aðskilin tegund frá P. reticulata og P. obscura. 2014 gaf H. Alexander et al. út grein sem dregur í efa niðurstöður S. Schories et al. um stöðu Poecilia wingei sem tegundar.
Blendingar
P. wingei geta blandast við P. reticulata og P. obscura gúppía, og afkvæmin eru frjó.
Würzburg
thumb|Kastalavirkið Marienberg Würzburg er fjórða stærsta borg Bæjaralands í Þýskalandi með 128 þúsund íbúa (2019). Borgin er helst þekkt fyrir hinn mikla kastala biskupanna, en biskuparnir í borginni voru furstar. Biskupahöllin þar er á heimsminjaskrá UNESCO. Würzburg er einnig þekkt vínræktarsvæði. Þar í borg uppgötvaði Conrad Röntgen geislana sem eftir hann eru nefndir.
Lega
Würzburg liggur við ána Main norðvestarlega í Bæjaralandi, í héraðinu Unterfranken og örstutt frá norðausturhorni Baden-Württemberg. Næstu borgir eru Frankfurt am Main til norðvesturs (120 km), Nürnberg til suðausturs (115 km) og Stuttgart til suðvesturs (140 km).
Orðsifjar
thumb|Kiljanskirkjan í Würzburg var dómkirkja furstabiskupanna Ekki er einhlíta ljóst hvaðan heitið er dregið. Þó er álitið að heitið Würzburg sé dregið af würz, sem merkir krydd. Þar sem kastalavirkið fyrir ofan borgina er elsta mannvirki borgarinnar, er talið að þar hafi áður fyrr verið nóg til af kryddi. Heitið er ef til vill uppnefni eða gæluheiti í upphafi, sem hafi svo haldist við.
Upphaf
Mjög litlar upplýsingar eru til um tilurð Würzburg. Þar var kastalavirki á 7. öld, þar sem hertogar í Frankaríkinu sátu. Virkið er staðsett nálægt vaði yfir ána Main. Seint á þeirri öld voru írsku kristniboðarnir Kiljan, Kolonat og Totnan á svæðinu. Würzburg sem bær kemur hins vegar fyrst við skjöl árið 704. Bærinn mun hafa dafnað vel, því 741 eða 742 var biskupsstóll stofnaður í borginni.
Furstabiskupar
thumb|Würzburg 1650. Mynd eftir Matthäus Merian. Würzburg var oft sótt heim af keisurum þýska ríkisins. 1127 fóru fyrstu burtreiðar ríksisins fram í borginni. 1156 hélt keisarinn Friðrik Barbarossa upp á brúðkaup sitt með Beatrix frá Búrgúnd í borginni, en hún var dóttir Rainalds III og höfuðerfingi Búrgúnds (Franch-Comté í Frakklandi í dag). 1168 hélt Friðrik keisari ríkisþing í borginni. Þá veitti hann biskupnum Herold furstaembættið og veitt honum Würzburg að léni. Síðan þá hefur borgin meira eða minna verið undir stjórn furstabiskupa. 1402 stofnaði biskupinn Jóhann frá Egloffstein háskóla í borginni, en háskólinn í Würzburg er sá fimmti elsti í þýska ríkinu. Þegar bændauppreisnin mikla náði hámarki snemma á 16. öld, réðist bændaher á kastalavirkið við Würzburg (1525). Þeir náðu hins vegar ekki að komast inn fyrir varnarmúrana. Biskupinn hótaði að tortíma borginni. Einn þekktasti myndhöggvari Þýskalands, Tilman Riemenschneider, sem var borgarstjóri í Würzburg til fjögurra ára, gekk til liðs við bændurna. En allt kom fyrir ekki. Furstaherinn kom aðvífandi og það dró til orrustu, en í henni voru bændur gjörsigraðir. 8000 bændur týndu lífi á þessum degi. Riemenschneider var fangelsaður og pyntaður. 30 ára stríðið geysaði [1618]-1648. Lengi vel fór stríðið framhjá borginni. En biskuparnir kenndu nornum um hildarleikinn mikla og hófust þá grimmilegustu nornaveiðar þýska ríkisins. Á árunum 1626-1630 voru 200 meintar nornir brenndar á báli í borginni einni saman, en 900 í biskupadæminu öllu. Slíkar tölur finnast varla úr öðrum þýskum borgum. Brennurnar fóru fram á torginu fyrir framan Maríukirkjuna. Á 8. áratug 20. aldar fundust merki um miklar brennur á torginu þegar verið var að grafa fyrir bílakjallara. Ummerkin voru þá orðin 300 ára gömul. 1631 hættu allar brennur snögglega. Þá stóð sænskur her við borgardyrnar. Gústaf Adolf II Svíakonungur hertók borgina í október það ár. Í hartnær þrjú ár sátu Svíar þar og létu borgarbúa og nærsveitamenn skaffa sér vistir. Svíar yfirgáfu héraðið 1634. Síðasta nornabrennan í borginni fór fram 1749.
Nýrri tímar
Á Napoleonstímanum var furstabiskupadæmið lagt niður. Würzburg var innlimuð í Bæjaralandi 1803. Þar var München höfuðborg, en konungarnir notuðu Würzburg sem dvalarstað og sátu gjarnan í biskupahöllinni. Iðnbyltingin kom seint til borgarinnar. Þar var lítill iðnaður. Seint á 19. öld bjó eðlisfræðingurinn Conrad Röntgen í borginni, en 1895 uppgötvaði hann samnefnda geisla í húsi sínu í miðborginni. Fyrir þá uppgötvun verður hann fyrsti maðurinn til að hljóta Nóbelsverðlaunin í eðlisfræði árið 1901. Borgin varð að stórborg 1933 þegar íbúafjöldinn fór yfir 100 þús. Á tímum nasista voru útrýmingarbúðirnar Flossenbürg starfræktaðar við borgarmörkin. Würzburg varð fyrir loftárásum aðeins einu sinni, 16. mars 1945. Þá gerðu breskar flugvélar skæðar árásir á borgina í aðeins 17 mínútur. Samt sem áður urðu skemmdirnar gífurlegar. Um 90% miðborgarinnar þurrkaðist út. Eftir stríð var borgin hreinsuð. Ónýt hús voru rifin og götur lagfærðar. Allir múrsteinar og annað sem hrunið hafði á göturna var sett í pramma og því siglt í burtu. Öllum sem misst höfðu íbúðir sínar var meinað að koma aftur til borgarinnar. Þannig fór íbúatalan í upphafi stríðs 1939 úr 107 þús niður í 53 þús í stríðslok 1945. Würzburg var á bandaríska hernámssvæðinu. Þar var einnig bandarísk herstöð. Síðustu hermennirnir fóru ekki þaðan fyrr en 2006.
Íþróttir
thumb|left|Dirk Nowitzki í NBA-deildinni er frá Würzburg Í Würzburg er stærsta starfandi sundfélag Evrópu, SV Würzburg 05, sem fimm sinnum hefur orðið þýskur meistari í sundbolta.
Körfuboltafélag borgarinnar var árum saman í toppbaráttu í fyrstu deild í Þýskalandi. Þar ólst þýski landsliðsmaðurinn Dirk Nowitzki upp, en síðan 1998 spilar hann í NBA-deildinni í Bandaríkjunum. 2005 varð félagið hins vegar gjaldþrota.
Knattspyrnufélögin Würzburger FV og Würzburger Kickers leika í neðri deildum Bundesligunnar.
Byggingar og kennileiti
thumb|Residenz var aðsetur biskupanna í Würzburg
HTML5 Boilerplate
HTML5 Boilerplate er sniðmát eða tilbúin uppsetning  í HTML, CSS og JavaScript sem er ætluð til að búa til HTML5 vefi sem virka í mörgum mismunandi vöfrum.
Dagheiður
Dagheiður er íslenskt kvenmannsnafn.
.pn
.pn er þjóðarlén Pitcairn.
Tenglar
Toppdomän
Róbert 2. Skotakonungur
thumb|right|Róbert 2. Skotakonungur Róbert 2. (2. mars? 1316 – 19. apríl 1390) var konungur Skotlands frá 22. febrúar 1371 til dauðadags og var fyrsti konungurinn af Stúart-ættinni.
Róbert var sonur Walter Stewart, stallara Skotlands, og konu hans Marjorie Bruce, dóttur Róberts 1. Skotakonungs. Hann er almennt talinn hafa fæðst 2. mars 1316, eftir að móðir hans féll af hestbaki. Hún dó sama dag eða stuttu síðar. Róbert 1. átti engan son á lífi en hafði gert bróður sinn, Játvarð, að erfingja sínum. Játvarður féll þó í bardaga á Írlandi árið 1318 og þá var Róbert útnefndur arftaki afa síns. Hann var ríkiserfingi til 5. mars 1324 en þá eignaðist afi hans soninn Davíð með seinni konu sinni. Staða stallara gekk í erfðir í Skotlandi og þegar faðir Róberts lést 1326 varð hann stallari, 10 ára að aldri, og var í umsjá afa síns. Árið 1329 dó Róbert 1. og Davíð varð konungur en Róbert yngri fór í fóstur til föðurbróður síns, Sir James Stewart.
Edward Balliol, sonur Jóhanns Balliol sem verið hafði Skotakonungur 1292-1296 gerði tilkall til krúnunnar og naut stuðnings Játvarðar 3. Englandskonungs. Hann gerði innrás í Skotland og varð vel ágengt. Í orrustunni á Halidon Hill 1333 barðist Róbert með James frænda sínum, sem féll þar og Balliol lagði lendur hans undir sig en Róbert komst undan til Dumbartonkastala þar sem Davíð konungur hafði búist til varnar. Davíð flúði síðar til Frakklands en hinn ungi stallari varð eftir og barðist við Balliol og Englendinga með misjöfnum árangri. Davíð 2. sneri aftur frá Frakklandi 1341 en í bardaganum við Nevilles Cross 17. október 1346 var hann tekinn til fanga en Róbert stallari komst undan.
Davíð konungur var fangi Englendinga í 11 ár en Róbert stýrði Skotlandi. Eftir að Davíð sneri aftur var mikil spenna á milli þeirra frændanna því að Skotar höfðu neyðst til að skuldbinda sig til að greiða mjög hátt lausnargjald fyrir konunginn og Davíð, sem var barnlaus, vildi leysa málið með því að gera einhvern af Plantagenet-ætt að arftaka sínum ef hann eignaðist ekki börn. Róbert var löglegur arftaki hans og vildi það að sjálfsögðu ekki. Hann gerði skammvinna uppreisn 1363 en samdi þó við frænda sinn og ríkti friður milli þeirra eftir það. Davíð dó óvænt 1371 og Róbert varð þá konungur, 55 ára gamall.
Englendingar héldu þá enn stórum landsvæðum í Skotlandi en Róbert tókst að ná þeim aftur að mestu á næstu árum án þess að beinlínis kæmi til stríðs við Englendinga. Elsti sonur konungs, jarlinn af Carrick (seinna Róbert 3.) var ósammála föður sínum um hvernig staðið skyldi að átökum við Englendinga og var auk þess orðinn leiður á langlífi föðurins svo að hann gerði hallarbyltingu í félagi við aðalsmenn. Völdin voru tekin af gamla manninum þótt hann héldi konungstigninni og fengin Carrick og síðar bróður hans, hertoganum af Albany. Róbert 2. lést vorið 1390 í Dundonaldkastala.
Róbert hafði gengið að eiga Elizabeth Muir árið 1336 en kirkjan viðurkenndi ekki hjónaband þeirra svo að hún taldist fylgikona hans. Árið 1349 fengu þau svo páfabréf um að þeim væri leyft að giftast löglega og börn þeirra skyldu verða skilgetin. Elizabeth lést nokkrum árum síðar og varð aldrei drottning. Róbert giftist aftur 1355 Euphemiu de Ross (d. 1386).
Róbert og Elizabeth áttu að minnsta kosti fjóra syni og sex dætur sem upp komust. Þar á meðal voru John jarl af Carrick, sem varð Róbert 3. Skotakonungur, Róbert hertogi af Albany, sem varð ríkisstjóri fyrir þrjá Skotakonunga, og Alexander jarl af Buchan, sem þekktur var fyrir harðneskju og grimmd. Með Euphemiu átti Róbert tvo syni og þrjár dætur. Yngri sonur hans, Walter jarl af Atholl, var píndur til bana 1437 fyrir þátt sinn í morðinu á bróðursyni sínum, Jakobi 1.
Spilafíkn
Spilafíkn er fíkn þar sem viðkomandi ræður ekki við löngun sína til að stunda fjárhættuspil. Rannsóknir hafa sýnt fram á samband spilafíknar og vöntunar á neroadrenalíni eða serótóníni. Um 90 % spilafíkla eru karlmenn. Tíðni er áætluð á bilinu 0,4% - 2,1%
Víghólar (Kópavogi)
Víghólar eru friðlýst náttúruvætti síðan 1983 og efsti punktur Digraness í Kópavogi, 74,4 metra yfir sjávarmáli.
Til stóð að byggja þar Digraneskirkju en horfið var frá því og hún flutt neðar í hlíðar Digraness.
.pr
.pr er þjóðarlén Púertó Ríkó.
Tenglar
Toppdomän
Aríanna Hollandsprinsessa
Aríanna Hollandsprinsessa (Ariane Wilhelmina Máxima Ines) (f. 10. apríl 2007). Hún er yngsta dóttir Vilhjálms Alexanders Hollandsprins og Máximu Hollandsprinsessu.
Skírn og daglegt líf
Aríanna var skírð þann 20. október 2007. Guðforeldrar hennar eru Valeria Delger, móðursystir hennar Inés Zorreguieta, Vilhjálmur, erfðahertoginn af Lúxemborg, Tijo Baron Collot d´Escury og Anton Frilling.
Aríanna býr með foreldrum sínum og systrum í Wassenaar Hollandi.
Róbert Rínarfursti
thumb|right|Róbert fursti eftir [[Antoon van Dyck.]] Róbert Rínarfursti, greifi af Pfalz við Rín og hertogi af Bæjaralandi (17. desember 1619 – 29. nóvember 1682) var frægur herforingi í her konungssinna í Ensku borgarastyrjöldinni og einn af þeim fyrstu sem nýttu sér messótintu við gerð prentmynda.
Hann var þriðji sonur Friðriks 5. kjörfursta af Pfalz og Elísabetar Stúart, dóttur Jakobs 1. Englandskonungs, og fæddist í Prag þar sem faðir hans var konungur einn vetur áður en Ferdinand 2. keisari lagði landið undir sig með hervaldi. Fjölskyldan hraktist við það í útlegð til Hollands. Elsti bróðir hans, Friðrik Hinrik, drukknaði 1629 og faðir hans lést þremur árum síðar. 1633 hóf hann feril sem hermaður í her Friðriks Hinriks Óraníufursta og tók þátt í Áttatíu ára stríðinu gegn Spáni.
Hann tók líka þátt í Þrjátíu ára stríðinu í Þýskalandi en var tekinn til fanga og haldið í fangelsi í Linz í Austurríki. 1641 var honum sleppt með því skilyrði að hann tæki ekki upp vopn gegn keisaranum framar.
1642 skipaði móðurbróðir hans, Karl 1. Englandskonungur, hann foringja yfir riddaraliði konungssinna í Ensku borgarastyrjöldinni. Hann þótti djarfur og snjall foringi og tryggði konungssinnum marga sigra, þótt mistök hans hefðu líklega kostað þá sigurinn í orrustunni við Edgehill. Í nóvember 1644 var hann gerður að hershöfðingja. Í orrustunni við Naseby gegn hinum nýskipaða New Model Army kostuðu ráðleggingar hans konungssinna stóran hluta hersins og staða hans versnaði til muna. Eftir orrustuna taldi hann stríðið tapað og hvatti konung til að semja um frið við þingið sem Karl hafnaði. Róbert gaf þá þinghernum eftir Bristol í september 1645 og gegndi engum ábyrgðarstöðum í her konungssinna eftir það. 1646 dæmdi þingið hann útlægan.
Róbert hélt til Frakklands þar sem hann stjórnaði flokki útlægra Englendinga í lokakafla Þrjátíu ára stríðsins. Skömmu síðar sættist hann við Karl og var skipaður foringi yfir lítilli flotadeild konungssinna. Hann hélt í langa og illa heppnaða herför sem lyktaði með ósigri í sjóorrustu gegn Robert Blake, flotaforingja þingsins. Róbert flúði þá til Vestur-Indía þar sem hann lifði á sjóránum.
Á tíma Stúart-endurreisnarinnar sneri hann aftur til Englands þar sem Karl 2. skipaði hann í leyndarráð sitt og fékk honum lífeyri. Hann varð aftur flotaforingi og stýrði enska flotanum í sjóorrustum við Hollendinga í Öðru stríði Englands og Hollands 1665 – 1667 og Þriðja stríði Englands og Hollands 1672 – 1674 þar sem hann beið ósigra í orrustunni við Schooneveld og orrustunni við Texel.
Á þessum árum bjó hann með leikkonunni Margaret Hughes og átti með henni dótturina Rupertu. Hann lést árið 1682 og var jarðsettur í Westminster Abbey.
Eufemía
Eufemía er íslenskt kvenmannsnafn.
Tilia hupehensis
Tilia hupehensis er trjátegund af stokkrósaætt sem var lýst af Hung T. Chang. Hún vex í Kína.
Fóður
thumb|right|Kind bítur hey úr jötu. Fóður eða dýrafóður er öll sú fæða sem gefin er húsdýrum í landbúnaði. Stærstur hluti fóðurs kemur úr jurtaríkinu, en stundum eru dýraafurðir líka notaðar. Gæludýrafóður er sérstök tegund fóðurs framleidd fyrir gæludýr.
Heildarfóðurnotkun heimsins árið 2006 var 635 milljón tonn. Árleg aukning í fóðurnotkun er 2%.
Nína
Nína er íslenskt kvenmannsnafn.
Björgvin (mannsnafn)
Björgvin er íslenskt karlmannsnafn.
Høylandet
thumb|Høylandet Høylandet er þéttbýli og stjórnsýslumiðstöð sveitarfélagsins Høylandet í Þrændalögum í Noregi.. Í byggð eru 335 íbúar og í sveitarfélaginu 1.193 (2022). Byggðin er staðsett við Fv 17 (Kystriksveien) 64 km norðaustur af Namsos. Frá Høylandet eru það 96 km (um Fv770) vestur til Rørvik og 37 km (um Fv775) austur til Grong.
Í miðbæ Høylandet er ráðhúsið og hér er einnig Høylandet-skólinn, sem er sameinaður grunn- og framhaldsskóli. Við skólann er íþróttahús, sundlaug og bókasafn. vinstri|thumb|Høylandet kirkjan Høylandet kirkja er löng timburkirkja frá 1860 sem hefur 250 sæti.
Høylandet er þekktast fyrir að hýsa Norsk Revyfaglig Senter, sem skipuleggur norsku revíuhátíðina á tveggja ára fresti.
Merlot
thumb|right|Merlot-þrúgur Merlot er rauðvínsþrúga sem er bæði notuð í blönduð vín og einnar þrúgu vín. Nafnið er talið dregið af franska orðinu yfir svartþröst og nafngiftin stafi af svarbláum lit berjanna. Merlot er með miðlungsfyllingu og keim af berjum, plómum og kúrenum. Þrúgan nær snemma þroska og vinsælt er að blanda henni saman við cabernet sauvignon sem þroskast seinna og inniheldur meira tannín.
Merlot er ein af aðalþrúgunum sem notaðar eru í Bordeaux-vín ásamt cabernet sauvignon, cabernet franc, malbec og petit verdot. Merlot er líka ein vinsælasta þrúgan til að búa til einnar þrúgu vín. Vegna þessara fjölhæfni þrúgunnar er hún ein víðræktaðasta þrúga heims.
Eldgos
250 px|thumb|Skýringamynd af eldgosi
Eldgos kallast sá þáttur eldvirkni, þegar bergkvika brýtur sér leið upp úr jarðskorpunni, og gosið þá annaðhvort í formi hrauns eða ösku.
.ps
.ps er lén Heimastjórnarsvæðis Palestínumanna.
Tenglar
סיומת אינטרנט Toppdomän
Thomas Schelling
200px|thumb|Thomas Schelling Thomas Crombie Schelling (f. 14. apríl 1921 - l. 13. desember 2016) var bandarískur hagfræðingur og prófessor við Maryland-háskóla ásamt því að starfa við New England Complex Systems Institute. Árið 2005 hlaut Schelling Nóbelsverðlaunin í hagfræði ásamt Robert Aumann fyrir framlag sitt til aukins skilnings á átökum og samvinnu með greiningu leikjafræðinnar.
Æviágrip
Schelling fæddist í Oakland í Kaliforníu en foreldrar hans voru John M. Schelling og Zelda M. Zyres. Schelling útskrifaðist frá San Diego High og fór síðan og stundaði nám við Kaliforníuháskóla í Berkeley, þar sem hann lauk B.A.-gráðu í hagfræði árið 1944. Hann hóf síðan doktorsnám í hagfræði við Harvard-háskóla og útskrifaðist þaðan árið 1948. Þá hóf Schelling að starfa á skrifstofu Bandaríkjaforseta þar sem hann kom meðal annars að Marshall-aðstoðinni og samningagerð fyrir hönd ríkisins sem síðar varð kveikjan að því að tengja samningagerð við leikjafræði. Vegna Marshall-verkefnisins eyddi hann nokkrum tíma í Evrópu þar sem hann skrifaði megnið af fræðiritgerðinni sinni um ferli þjóðartekna (e. national income behavior). Schelling starfaði á skrifstofu Hvíta hússins fram til ársins 1953 en þá sagði hann upp til þess að starfa fyrir hagfræðideild Yale-háskóla. Árið 1958 var hann skipaður sem hagfræðiprófessor þar og árið 1969 hóf hann störf í Kennedy-stofnun Harvard. Þar kenndi hann í 20 ár ásamt því að stunda rannsóknir við International Institute for Applied Systems Analysis í Austurríki á árunum 1994-1999. Hann settist í helgan stein árið 1990 en tók þó við stöðu sem háttvirtur prófessor í Maryland-háskóla. Schelling giftist Corinne Tigay Saposs árið 1947 og saman áttu þau fjóra syni en þau skildu árið 1991. Schelling giftist aftur sama ár og skilnaðurinn átti sér stað, þá konu að nafni Alice M Coleman.
Árið 2009 hlaut Schelling sérstaka heiðurs-doktorsgráðu frá Yale-háskóla og einnig frá Manchester-háskóla.
Verk Schelling
Schelling gaf út heilmikið af bæði bókum og greinum. Meðal greina sem höfðu mikil áhrif og margir telja áhrifaþátt þess að hann hlaut Nóbelsverðlaunin eru greinarnar „Essay on Bargaining“ sem kom út 1956 og „Bargaining, Communication, and Limited War“ sem kom út 1957. Þar kemur hann heilmikið inn á samvinnu og átök í leikjafræðilegum skilningi þó án þess að hafa kynnt sér formlega leikjafræði líkt og hann gerði seinna. Einnig hafði bók hans Micromotives and Macrobehavior mikil áhrif en í henni má finna mörg dæmi um leikjafræði.
The Strategy of Conflict
Bók Schelling, The Strategy of Conflict sem út kom 1960 var mikið tímamótaverk þar sem hún ruddi brautina fyrir fræði um samninga og hernaðarskipulag í því sem Schelling kallar atferli átaka (e. Conflict behavior). Bókin er talin hafa verið ein af 100 áhrifamestu bókum á Vesturlöndum síðan 1945. Í bókinni kynnir hann mikilvæg hugtök leikjafræðinnar eins og miðpunktur (e. focal point) og trúverðug skuldbinding (e. credible commitment).
"Svar: Þú byrjar að færa þig nær og nær bjargbrúninni. Þannig þarftu ekki að sannfæra hann um að þú myndir gera eitthvað fáránlegt, það er henda honum og sjálfum þér af bjarginu. Þú þarft bara að sannfæra hann um að þú sért tilbúin til að taka meiri áhættu en hann á því að detta fyrir slysni af bjarginu. Ef þú getur gert það, þá vinnur þú."